**Szombathely Megyei Jogú Város Önkormányzata**

**2019. május 16. napján tartott Közgyűlésén hozott határozatai**

**248/2019. (V.16.) Kgy. sz. határozat**

1. A Közgyűlés a 2019. május 16-ai ülés napirendjével kapcsolatban az alábbi képviselői javaslatokat támogatta:
* a „Javaslat a 2019. évi költségvetésben meghatározott „Képviselői keret” előirányzat felhasználásával kapcsolatos döntések meghozatalára” című javaslat nyilvános ülés utolsó napirendi pontjaként történő napirendre vétele;
* a „Javaslat személyi ügyekkel kapcsolatos döntések meghozatalára” című javaslat zárt ülésre történő napirendre vétele.
1. A Közgyűlés a 2019. május 16-ai ülés napirendjével kapcsolatban az alábbi képviselői javaslatot nem támogatta:
* a Nyugat-Pannon Járműipari és Mechatronikai Központ Nonprofit Kft. ügyvezetőjének megválasztására vonatkozó javaslat napirendre vétele.

**Felelős:** Dr. Puskás Tivadar polgármester

**Határidő:** azonnal

**249/2019. (V.16.) Kgy. sz. határozat**

A Közgyűlés a 2019. május 16-i ülésének napirendjét az alábbiak szerint fogadta el:

**Napirendi javaslat**

**I. NYILVÁNOS ÜLÉS**

**1./ Javaslat Szombathely Megyei Jogú Város Önkormányzatának Szervezeti és Működési Szabályzatáról szóló 34/2014. (XI.3.) önkormányzati rendelet módosításának ismételt megtárgyalására**

**Előadók:** Dr. Puskás Tivadar polgármester

 Dr. Károlyi Ákos jegyző

**2./ Javaslat a városnév használatának szabályairól szóló 16/1994. (VI.9.) önkormányzati rendelet módosításának ismételt megtárgyalására**

 **Előadók:** Dr. Puskás Tivadar polgármester

Koczka Tibor alpolgármester

 Dr. Károlyi Ákos jegyző

**3./ Javaslat a Haladás Sportkomplexum Fejlesztő Nonprofit Kft. részére tagi kölcsön biztosítására**

**Előadók:** Dr. Puskás Tivadar polgármester

Illés Károly alpolgármester

**Meghívott:** Gál Sándor, a Kft. ügyvezető igazgatója

**4./ Javaslat a 2019. évi költségvetésben meghatározott „Képviselői keret” előirányzat felhasználásával kapcsolatos döntések meghozatalára (szóbeli előterjesztés)**

**Előadók:** Kántás Zoltán önkormányzati képviselő

 Kopcsándi József önkormányzati képviselő

**II. ZÁRT ÜLÉS**

**5./ Javaslat személyi ügyekkel kapcsolatos döntések meghozatalára (szóbeli előterjesztés)**

**Előadó:** Dr. Nemény András önkormányzati képviselő

**Felelős:** Dr. Puskás Tivadar polgármester

**Határidő:** azonnal

**250/2019. (V.16.) Kgy. sz. határozat**

Szombathely Megyei Jogú Város Közgyűlése nem támogatja a „Javaslat Szombathely Megyei Jogú Város Önkormányzatának Szervezeti és Működési Szabályzatáról szóló 34/2014. (XI.3.) önkormányzati rendelet módosításának ismételt megtárgyalására” című előterjesztéshez fűzött azon határozati javaslatot, amely szerint a Közgyűlés a SZMSZ módosítását nem kívánja megalkotni.

**Felelős:** Dr. Puskás Tivadar polgármester

 Dr. Károlyi Ákos jegyző

**Határidő:** azonnal

**251/2019. (V.16.) Kgy. sz. határozat**

Szombathely Megyei Jogú Város Közgyűlése nem támogatja a „Javaslat a városnév használatának szabályairól szóló 16/1994. (VI.9.) önkormányzati rendelet módosításának ismételt megtárgyalására” című előterjesztéshez fűzött azon határozati javaslatot, amely szerint a Közgyűlés a rendelet módosítását nem kívánja megalkotni.

**Felelős:** Dr. Puskás Tivadar polgármester

 Dr. Károlyi Ákos jegyző

**Határidő:** azonnal

**252/2019. (V.16.) Kgy. sz. határozat**

1. A Közgyűlés úgy határoz, hogy a Haladás Sportkomplexum Fejlesztő Nonprofit Kft. és a Szombathelyi Haladás Labdarúgó és Sportszolgáltató Kft közötti – az előterjesztés mellékletét képező – bérleti szerződést soron következő ülésén tárgyalja a Jogi és Társadalmi Kapcsolatok Bizottsága, majd a Közgyűlés.

2. A Közgyűlés úgy határoz, hogy 30 millió forint tagi kölcsönt biztosít a Haladás Sportkomplexum Fejlesztő Nonprofit Kft. részére a 2019. május 31. napjáig beérkező számlák alapján fennálló tartozásai törlesztésére azzal a feltétellel, hogy kifizetés csak a felügyelő bizottság jóváhagyását követően teljesíthető. A tagi kölcsön visszafizetésének határideje 2019. december 31. napja.

A Közgyűlés felhatalmazza a polgármestert, hogy a fenti feltételeket tartalmazó tagi kölcsön szerződést aláírja.

3. A Közgyűlés úgy határoz, hogy a 239/2019. (IV.30.) Kgy. sz. határozat alapján a Szombathelyi Haladás Labdarúgó és Sportszolgáltató Kft.-nek az NB-s tagság megőrzésére biztosított 150 millió forintos támogatás tekintetében megkötendő szerződést a bizottsági vélemények ismeretében tárgyalni kívánja. A Közgyűlés felkéri a polgármestert az előterjesztés soron következő Közgyűlésre történő előkészítésére.

4. A Közgyűlés felkéri a polgármestert, hogy a Szombathelyi MÁV Haladás VSE képviselőivel közösen 10 napon belül folytasson tárgyalásokat az Emberi Erőforrások Minisztériumával az 1251/2019. (IV.30.) Korm. határozatban foglalt döntések vonatkozásában a támogatói okirat tárgyában, annak érdekében, hogy a támogatás teljes összege felhasználható és elszámolható legyen. Amennyiben ehhez a Korm. határozat módosítása is szükséges, a Közgyűlés arra is felhatalmazza a polgármestert, e tekintetben is folytasson egyeztetést a Minisztériummal. A Közgyűlés úgy határoz, hogy a fenti tárgyalások eredményeként a végleges helyzet ismeretében dönt a Haladás Sportkomplexum Fejlesztő Nonprofit Kft. 2019. június 1. utáni támogatása összegéről és feltételeiről.

5. A Közgyűlés felkéri a Haladás Sportkomplexum Fejlesztő Nonprofit Kft. ügyvezetőjét, tegyen meg mindent annak érdekében, hogy a társaság fennálló tartozásait átütemezze, a fizetési kötelezettségek határidejét kitolja. A Közgyűlés felkéri az ügyvezetőt, hogy a társaság üzleti tervébe az intézkedés eredményeit építse be, és ezzel együtt terjessze az üzleti tervet a soron következő közgyűlésre jóváhagyásra.

**Felelős:** Dr. Puskás Tivadar polgármester

Illés Károly alpolgármester

Koczka Tibor alpolgármester

Dr. Károlyi Ákos jegyző

(A végrehajtásért felelős:

Lakézi Gábor, a Városüzemeltetési Osztály vezetője

Gál Sándor, a Haladás Sportkomplexum Fejlesztő Nonprofit Kft. ügyvezetője)

**Határidő:** azonnal, illetve az előterjesztésekre a soron következő Közgyűlés

**253/2019. (V.16.) Kgy. sz. határozat**

Szombathely Megyei Jogú Város Közgyűlése a 2019. évi költségvetésben meghatározott „Városfejlesztési alap - Képviselői keret” felhasználására vonatkozó javaslatokat megtárgyalta, az alábbiak szerint jóváhagyja:

* + Kántás Zoltán képviselő úr javaslatára 2.000.000,- Ft-ot biztosít Fenyő, Eper és a Korpás utcák kátyúzására;
	+ Kopcsándi József képviselő úr javaslatára 250.000,- Ft-ot biztosít a PontMás Vas Megyei Autista Gyermekekért Alapítvány számára gyermeknapi rendezvény szervezésére és családok megsegítésére;
	+ Kopcsándi József képviselő úr javaslatára 250.000,- Ft-ot biztosít a Művészeti Szakközépiskoláért Alapítvány számára szakmai rendezvények (hangversenyek, kiállítások), tanév végi jutalmazás, szakmai ismeretterjesztő rendezvények, szakmai kirándulások, tanulmányutak, valamint az iskola tanulóinak jutalmazása, versenyrészvétel költségei támogatására;
	+ Kopcsándi József képviselő úr javaslatára 500.000,- Ft-ot biztosít a Kuckó Bölcsöde számára készségfejlesztő játékok és gyermekbútorok beszerzése költségeire;
	+ Dr. Takátsné Dr. Tenki Mária képviselő asszony javaslatára 1.140.000,- Ft-ot biztosít a Deák Ferenc utcai óvoda előtti járdaszakasz helyreállítása költségeire;
	+ Dr. Takátsné Dr. Tenki Mária képviselő asszony javaslatára 500.000,- Ft-ot biztosít a Múzeum park Promenád rendezvénysorozata költségeire az AGORA Szombathelyi Kulturális Központnak.
	+ Balassa Péter képviselő úr javaslatára 100.000,- Ft-ot biztosít a Szombathelyi Egyetemi Sportegyesület sportolóinak a Spartan Race European Championship-en történő részvételi költségeire.

**Felelős:** Dr. Puskás Tivadar polgármester

 Dr. Károlyi Ákos jegyző

(a végrehajtásért:

Lakézi Gábor, a Városüzemeltetési Osztály vezetője)

**Határidő:** azonnal

**254/2019. (V.16.) Kgy. sz. határozat**

Szombathely Megyei Jogú Város Közgyűlése úgy határoz, hogy a Vasivíz Zrt. önkormányzat által delegált felügyelő bizottsági tagja, Illés Károly azonnali visszahívását kezdeményezi, helyette Molnár Miklóst javasolja delegálni a felügyelő bizottságba változatlan időre és díjazási feltételekkel.

A Közgyűlés felkéri a polgármestert, hogy kezdeményezze a Zrt. Közgyűlése összehívását, továbbá, hogy a Zrt. közgyűlésén a fenti döntést képviselje.

**Felelős:** Dr. Puskás Tivadar polgármester

 Illés Károly alpolgármester

(a végrehajtásért:

Lakézi Gábor, a Városüzemeltetési Osztály vezetője,

Dr. Kohuth Viktor, a Vasivíz Zrt. vezérigazgatója)

**Határidő:** azonnal, illetve a társaság Közgyűlése

**255/2019. (V.16.) Kgy. sz. határozat**

Szombathely Megyei Jogú Város Közgyűlése úgy határoz, hogy a SZOVA Szombathelyi Vagyonhasznosító és Városgazdálkodási Nonprofit Zrt. önkormányzat által delegált igazgatósági tagját, Dr. Szakács Dávidot 2019. június 1. napjától visszahívja, helyette Ferenczy Balázst delegálja az Igazgatóságba változatlan időre és díjazási feltétekkel.

**Felelős:** Dr. Puskás Tivadar polgármester

 Illés Károly alpolgármester

(a végrehajtásért:

Lakézi Gábor, a Városüzemeltetési Osztály vezetője,

Dr. Németh Gábor, a SZOVA Nonprofit Zrt. vezérigazgatója)

**Határidő:** azonnal